અમદાવાદ: દેશમાં બેન્કોની નોન પર્ફોર્મિંગ એસેટની સમસ્યાના ઉકેલ લાવવાના સરકારના પ્રયાસોના પગલે પાછલા સપ્તાહે બેન્કોના શેરમાં આગઝરતી તેજી જોવા મળી હતી. સરકારે પાછલા સપ્તાહે શુક્રવારે વટહુકમ બહાર પાડ્યો હતો, જોકે નિષ્ણાતોના જણાવ્યા પ્રમાણે બેન્કોના શેરમાં જોવાયેલી તેજી બાદ આગામી દિવસોમાં બેન્કોના શેરમાં પ્રેશર જોવાઇ શકે છે. નોંધનીય છે કે બેન્ક નિફ્ટી ચાલુ વર્ષે ૨૪.૩ ટકા વધી છે.